अनुयायियों को भरोसा दिलाया, बोले- स्वस्थ और चुस्त दुरुस्त हूं, 20 साल और आपकी सेवा करूंगा
हिमाचल प्रदेश के कांगड़ा जिले के मैक्लोडगंज के चुगलाखांग ​​​​​​​बौद्ध मठ में तिब्बतियों के सर्वोच्च आध्यात्मिक गुरु दलाई लामा की दीर्घायु के लिए प्रार्थना की गई।
हिमाचल प्रदेश के कांगड़ा जिले के मैक्लोडगंज के चुगलाखांग बौद्ध मठ में तिब्बतियों के सर्वोच्च आध्यात्मिक गुरु दलाई लामा की दीर्घायु के लिए प्रार्थना की गई। इस दौरान बौद्ध भिक्षुओं को संबोधित करते हुए दलाई लामा ने अपने स्वास्थ्य और उम्र को लेकर बड़ा दावा किया।
बौद्ध धर्म की सेवा करता रहूंगा
उन्होंने कहा कि मैं 87 वर्ष का हूं, पूर्णतया स्वस्थ होने के साथ शारीरिक रूप से चुस्त दुरुस्त हूं। मेरा विश्वास है कि मैं अभी 20 साल से ज्यादा वक्त तक जीवित रहूंगा। मेरा जीवन बौद्ध धर्म के लिए समर्पित रहा है और आगे भी रहे, इसकी कामना करता हूं, ताकि मैं लोक कल्याण और लोक हित में काम करता रहूं। बौद्ध धर्म की सेवा में आजीवन जुटा रहा हूं। आगे भी इसी तरह से जुड़ा रहूंगा।
उन्होंने अपने अनुयायियों को भरोसा दिया कि 100 से 110 वर्ष की आयु तक आप सब की सेवा करूंगा। मेरा यह आत्मबल भी है और प्रार्थना भी है। दलाई लामा की दीर्घायु के लिए प्रार्थना का आयोजन तिब्बतियन होम्स फाउंडेशन तथा CST मसूरी के छात्रों, पूर्व छात्रों एवं कर्मचारियों के साथ-साथ CST पंचमढ़ी के पूर्व छात्रों एवं पूर्व व्यावसायिक प्रशिक्षुओं द्वारा किया गया।
मेरा शरीर बहुत अच्छा, घुटनों में थोड़ा दर्द
स्वास्थ्य की दृष्टि से देखा जाए तो मेरा शरीर बहुत अच्छा है। हालांकि घुटनों में थोड़ा दर्द है, लेकिन शरीर में अन्य कोई प्रॉब्लम नहीं है। आप सभी लोग मेरी दीर्घायु के लिए प्रार्थनाएं करते हैं तो मैं भी मानता हूं कि मेरी लम्बी आयु होगी, ताकि मैं लोकहित कर सकूं। इसलिए बोधचित को उत्पन्न करने के बाद जितने भी जीवधारी हैं, उन सभी को बोधिसत्व प्राप्ति की तरफ ले जाऊं।